Discovery: Só styg premies in 2019 | Netwerk24
Deur Nellie Brand-Jonker 13 September 2018 10:47
Discovery Health Medical Scheme (DHMS) is die eerste groot fonds uit die blokke met die aankondiging Donderdag van sy premieverhogings vir volgende jaar – en dit is hoër as wat dit vanjaar was.
Discovery Health Medical Scheme se gemiddelde stygings vir 2019 is 9,2%. Foto: iStock
DHMS se geweegde gemiddelde premieverhoging van 9,2% vir 2019 voorspel niks goed vir die premieverhogings van ander mediese fondse nie. Dit is die verhoging vir alle lede ongeag watter opsie en huidige bydrae. Die verhoging kan dus verskil afhangende van 'n persoon se bydrae tans en die opsie waarop hy is.
Fedhealth het Woensdag 'n verhoging van 8,5% aangekondig.
Die mediese skemas gaan almal na verwagting in die komende weke hul premieverhogings bekend maak. Vrydag is Momentum Health aan die beurt.
Volgens DHMS se administrateur, Discovery Health, is die verhoging in die pas met die verwagte mediese inflasie.
Dit is egter heelwat meer as die gemiddelde verhoging vir vanjaar van 7,9%.
Lees ook: Discovery: Matige pyn vir 2018-premies
Volgende jaar se verhoging maak voorsiening vir die impak van die verhoging van BTW vanjaar. Mediese fondse kon nog nie dié verhoging aan lede deurgee nie, en na verwagting gaan almal dit in berekening bring in hul premieverhogings vir 2019.
Die premieverhoging is Donderdagoggend in Johannesburg eers aan finansiële adviseurs en makelaars bekend gemaak.
Dr. Jonathan Broomberg, uitvoerende hoof van die administrateur, sê hulle raam die totale mediese inflasie vir 2018 is tussen 11,2% en 12,2%.
Volgens hom slaag die administrateur daarin om mediese inflasie met sowat 2 persentasiepunte te verlaag deur risikobestuur. Hy het nie verduidelik wat presies dit behels nie.
Meer oor: Discovery Health | Discovery Health Medical Scheme | Mediese Fondse
Gold Mining 1696,12 (1139)
Top 40 49161,52 (-63090)
All Share 55367,1 (-74038)
Resource 10 46020,61 (-62337)
Financial and Industrial 30 72066,11 (-96122)
ZAR/AUD 10,18 (9)
ZAR/EUR 16,19 (18)
ZAR/GBP 18,89 (25)
ZAR/USD 14,31 (17)
Gold 1321,68 (932)
Palladium 1574,5 (-2721)
Platinum 857,76 (-798)
Silver 15,54 (1)